cyanic-selkie/wikianc huggingface dataset:
Kjempehavabbor
Den blir svært stor, 2,5 m lang og 255 kg tung, og den blir derfor kalt giant sea bass på engelsk. Den vokser sakte og blir svært gammel. Hunnene blir først kjønnsmodne når de er 23–27 kg og 7–8 år gamle. Unge fisker er mursteinsrøde med svart flekker og lever i og ved tareskoger og på sandbunn på 6–21 m dyp. Voksne fisker av begge kjønn svømmer i store ansamlinger i perioden juni–september. De finnes på steingrunn nær tareskoger og undersjøiske stup på 11–40 m dyp. Føden består av krepsdyr og mange ulike fiskearter. Eggene er pelagiske.
Utbredelsen omfatter stillehavskysten fra Humboldt Bay i California til sørspissen av Californiahalvøya og Californiabukta. Arten var tidligere ettertraktet både i kommersielt fiske og sportsfiske. Begrenset utbredelse, lang generasjonslengde og tendensen til å danne store ansamlinger gjør arten svært sårbar. Den er nå fredet i både USA og Mexico og har status kritisk truet på IUCNs rødliste.
Kåfjordelva
Kåfjordelva (nordsamisk: Gáivuoneatnu og Goulášjohka) er ei elv i Kåfjord kommune i Troms og Finnmark. Den starter fra innsjøen Guolasjávri og renner mot nordvest gjennom Kåfjorddalen til den munner ut i Kåfjorden ved Birtavarre. Elva er 22,37 kilometer lang (43,4 km medregnet Goddejohka), og har et nedbørfelt på 359,56 km². Middelvannføringen ved munningen er 12,39 m³/s.
Bueskyting under Sommer-OL 2016 – Lagkonkurranse kvinner
Bueskyting kvinner lag under Sommer-OL 2016 fant sted den 7. august 2016 på Sambódromo i Rio de Janeiro.
Egil & Arne
Egil & Arne var en norsk sangevangelistduo bestående av Egil Solheim (trekkspill og sang) og Arne Gundersen (gitar og sang). De reiste mye i Norge, med sang og kristen forkynnelse, blant annet med teltmøter i Evangelieteltet. Ved flere anledninger besøkte de utlandet, mest Norden, men hadde et helt års opphold i USA i 1959-1960.
Egil og Arne gav ut en rekke grammofonplater, blant deres mest kjente sanger er I de sene aftensstunder, Jesus er løsningen og Vi bor ei her. De var begge tilsluttet De Frie Evangeliske Forsamlinger (DFEF, ofte kalt De Frie Venner) og menigheten Betania Kristiansand.
Arne & Egil virket sammen i 50 år. Egil Solheim døde 21. januar 2008 etter lengre tids sykdom. Arne Gundersen døde 25. oktober 2020.
Diskografi
Listen er ikke komplett
Tove Lo
Ebba Tove Elsa Nilsson (født 29. oktober 1987 i Viken, utenfor Helsingborg i Skåne), best kjent under artistnavnet Tove Lo, er en svensk sanger, låtskriver og skuespiller.
Bakgrunn
Lo vokste opp i Djursholm, Danderyd i Stockholms län. Hun har siden ung alder skrevet dikt og noveller. Senere begynte hun å få mer interesse for musikk og gikk på Rytmus videregående musikkgymnas i Stockholm. . I 2011 ble hun oppdaget som låtskriver gjennom samarbeid med Max Martin og hans låtskriverteam. I dag er hun signert som låtskriver for Warner Chappell, og er også en del av det svenske låtskriverkollektivet Wolf Cousins.
Kallenavnet og artistnamnet "Tove Lo" fikk hun av sin gudmor da hun var tre år, ettersom hun elsket gauper (svensk: "lodjur").
Musikk
Høsten 2012 ga hun ut sin første singel, «Love Ballad», og i 2013 «Habits» og «Out of Mind». 3. mars 2014 ble EP-en «Truth Serum» sluppet, og 24. september 2014 utga hun sitt første album, «Queen of the Clouds».
Hun har skrevet flere sanger for andre artister, blant andre Icona Pop, Zara Larsson, Girls Aloud, The Saturdays og Ellie Goulding.
I 2006 startet hun bandet Tremblebee med tre andre fra Rytmus, som et par år senere ble oppløst.
Christoffer Staib
Christoffer Staib (født 11. august 1976) er en norsk skuespiller som har gitt stemme til figurer i en rekke animasjonsfilmer og animasjonsserier.
Enkeltdistanse-NM på skøyter 1987
Enkeltdistanse-NM på skøyter 1987 ble avholdt på Sørmarka kunstisbane i Stavanger 20.-22. februar 1987.
Stavanger Skøyteklubb var arrangør av mesterskapet.
Stepan Dimitrov
Stepan Dimitrov (født 10. desember 1995) er en moldovsk taekwondoutøver. Han tok gull i 54-kilosklassen under EM i taekwondo 2014. Under Europalekene 2015 var laveste klasse 58 kg, hvor han ble utslått allerede i første kamp mot Milos Gladovic fra Serbia.
Grønne sertifikater
Grønne sertifikater var en støtteordning for utbygging av fornybar energi. Hensikten var å få fart på utbygging av fornybar energi slik at bransjen kunne modnes raskt og bli lønnsom på egen hånd. I Norge trådte ordningen i kraft fra 1. januar 2012 da Elsertifikatloven begynte å gjelde, ble trappet ned i 2015 og 2016/2017, og varte til utløpet av 2021. Ordningen ble administrert av Norges vassdrags- og energidirektorat.
Ordningen påla strømleverandører å kjøpe elsertifikater. Disse sertifikatene ble utstedt av Norges vassdrags- og energidirektorat som i sin tur ga dem til selskap som hadde rettskraftige konsesjoner på å bygge fornybar energi. Slik ble det skapt en etterspørsel for utslippsfri energi i strømmarkedet. I EUs fornybardirektiv ble det gitt pålegg om at medlemslandene måtte øke sin andel av fornybar energiproduksjon. Dette gjaldt også Norge gjennom EØS-avtalen. Direktivet åpnet for felles gjennomføring, og Norge valgte å koble seg på Sveriges system, som hadde en ordning med elsertifikater siden 1. mai 2003.
Målsetning og felles gjennomføring
I avtalen med Sverige ble det satt en målsetning om å bygge ut tilsammen 28,4 TWh innen 2020, hvor Norge hadde ansvaret for å finansiere nesten halvparten. Det ble derimot ikke satt begrensninger på hvor produksjonen skulle bygges ut. Inntil 2015 gikk det meste av godtgjørelsen for sertifikater til svenske anlegg. Per april 2016 var 13,1 TWh bygd i Sverige og 2,4 TWh i Norge, totalt 15,5 TWh.
Teknologinøytralitet
Ordningen var teknologinøytral. Det vil si at den ikke skilte på ulike produksjonsteknikker, så lenge den ikke slapp ut klimagasser. Det betød at for eksempel vindkraft, bioenergi og vannkraft var støtteberettiget, mens produksjon basert på olje og gass ikke var det. Atomkraft var ikke støtteberettiget, siden det ikke er en fornybar energikilde. Hva som bygges ut, påvirkes av blant annet lønnsomhet.
Eksterne lenker
Elmarknad
Gurie Georgiu
Gurie Georgiu (født 31. desember 1968 i Huta i Cluj fylke i Romania, død 21. oktober 2021 i Deva) var en rumensk prelat og medlem av den hellige synode i den rumensk-ortodokse kirke. Han var den første biskop av bispedømmet Deva og Hunedoara, fra det ble opprettet i 2009 til han døde av covid-19-komplikasjoner i oktober 2021.
Liv og virke
Gurie Georgiu gikk på barneskolen i Huta og Gheorghe Lazăr pedagogiske videregående skole i Cluj-Napoca fra 1976 til 1984.
Han studerte ved Det ortodokse teologiske seminar i Craiova fra 1988 til 1992. Georgiu fullførte deretter sin grad ved det teologiske fakultet ved universitetet i Craiova fra 1992 til 1996.
Georgiu ble valgt til vikar i erkebispedømmet Craiova i juli 2001, dat det var vakant. Etter opprettelsen av det nye bispedømmet Deva og Hunedoara 29. oktober 2009, ble Gurie Georgiu valgt som dens første og grunnleggende biskop en måned senere, den 29. november samme år. Han forble biskop av Deva og Hunedoara til sin død.
Biskop Gurie Georgiu ble innlagt på Deva fylkes nødhjelpshospital (SJU) i Deva 8. oktober 2021, for behandling av livstruende covid-19. Tilstanden hans fortsatte å forverres og han ble plassert på respirator 19. oktober 2021. Sykehuset bestemte seg for å bringe ham med helikopter til et større medisinsk senter i Târgu Mureș, men han fikk hjertestans da overføringen var ved å igangsettes.
Til tross for legenes forsøk på å gjenopplive ham i 45 minutter, døde Georgiu av viruset 21. oktober 2021, i en alder av 52 år.
Maja Lise Rønneberg
Familie
Rønneberg ble født 10. juli 1930 som datter av Anton Rønneberg og Ruth Krefting Rønneberg.
Karriere
Maja Lise Rønneberg debuterte på Riksteatret i 1952. Hun var ansatt som skuespiller ved National i sju år. Fra 1961 var hun ansatt ved Hartvig Nissens skole med fagkretsen fransk, norsk og historie. I 1969 opprettet Hartvig Nissens skole landets første dramalinje med Maja Lise Rønneberg Rygg som starter. Hun arbeidet med drama ved denne skolen til hun gikk av for aldersgrensen i 1995. Som en av fagets pionerer har hun gitt tallrike kurs rundtom i landet, og har skrevet bøker i teaterhistorie og drama. Med Reform 1994 fikk Hartvig Nissens skole ansvaret for drama i studieretningen Musikk, dans og drama. Ved skolens 150-årsjubileum utkom skolens nyere historie skrevet av Maja Lise Rønneberg Rygg. Se også artikkel skrevet av Runo Hellvin i Drama. Nordisk dramapedagogisk tidsrift nr 04/2010.
Utmerkelser
Maja Lise Rønneberg Rygg ble for sin innsats for faget drama den 26. november 2010 tildelt Kongens fortjenstmedalje i sølv.
Blommenholm skole
Blommenholm skole er en 1-7 barneskole på Blommenholm i Bærum kommune med ca. 670 elever pr. august 2017. Det er ca. 60 ansatte ved skolen fordelt på skole og SFO.
Skolen ble bygget i 1963 og utbygget i 1972. I 2016 ble den ytterligere utbygget med egen fotballbane, samtidig som skolen fikk egen gymsal.
The Players Championship 2022
The Players Championship 2022 var en golfturnering på PGA-touren 2021/22 som ble arrangert på TPC Sawgrass i Ponte Vedra Beach i Florida i USA fra 10. til 14. mars 2022.
Første runde
Kilde:
Andre runde
Kilde:
Chris Heister
Gun Christina «Chris» Heister (født 18. september 1950) er en svensk politiker og embetskvinne. Mellom 2008 og 2012 var hun landshøvding i Västerbottens län. Fra og med 1. februar 2012 er hun landshøvding i Stockholms län.
Hun vokste opp i Roslagen i Uppland i det som nå heter Östhammar kommune. Hun studerte sosiologi ved Uppsala universitet og arbeidet deretter som sosialsekretær.
I 1991 ble Chris Heister medlem av Sveriges riksdag, et verv hun hadde til 2002. Hun representerte Moderaterna. I sin første periode i Riksdagen var hun også politisk sakkynding i nordiske spørsmål ved statsrådsberedningen. Senere var hun leder av den svenske delegasjonen til Nordisk råd. Som politiker var hun sterkt engasjert i helsepolitikk, hun var nestleder i sosialutskottet. I 2002 sluttet hun som rikspolitiker for å engasjere seg i regionalpolitikken. Hun ble medlem av Stockholms läns landsting, i perioden 2002-2006 var hun opposisjonsleder, fra 2006 til hun ble landshøvding i Västerbotten var hun så finanslandstingsråd.
Jamaica under VM i friidrett innendørs 2016
Jamaica deltok under VM i friidrett innendørs 2016 fra 17. til 20. mars 2016 i Portland i USA.
Chloé Tutton
Chloe Tutton (født 17. juli 1996 ) er en britisk svømmer som spesialiserer seg i brystsvømming. Hun tok bronsemedalje på 100 meter bryst under EM i langbanesvømming 2016.
Erik Tønne
Erik Tønne (født 3. juli 1991) er en norsk fotballspiller som spiller for Ranheim Fotball.
Karriere
Tønne startet sin karriere i før han i 2006 ble plukket opp av s rekrutteringslag. Etter et par sesonger ba han om å bli løst fra kontrakten og gikk til, hvor han var lagets toppscorer to sesonger på rad i 2. divisjon.
Etter å ha trent med i september 2010, ble han tilbudt kontrakt som han signerte februar 2011. Han var på utlån til York City FC våren 2012. Den 5. april 2013 ble Tønne lånt ut til Hamarkameratene ut sesongen 2013,. Den 5. mai 2013 scoret han seiersmålet i Ham-Kams 1–0-seier over Elverum Fotball. Tønne ble offisielt klar for Sandnes Ulf 7. august 2013, etter at klubben benyttet midler fra Folkets Spiller-aksjonen da de signerte han.
Erik Tønne spilte høstsesongen 2015 for Bodø/Glimt, etter å ha signert en avtale den 31. juli. Her fullførte han sesongen med 9 kamper og 1 mål for et Bodø/Glimt som havnet på 8.plass i Tippeligaen.
I januar 2016 ble Tønne klar for Fredrikstad Fotballklubb på kontraktstid ut sesongen. Etter en god sesong, bestemte Tønne seg for å flytte hjem til Trondheim. I 2017 spilte han for Levanger Fotballklubb på en 1 års kontrakt.
I desember 2017 ble Tønne enig med eliteserieklubben Ranheim Fotball om en kontrakt som strekker seg ut sesongen 2019. I august 2018 forlenget Tønne kontrakten sin ut 2021 med Ranheim Fotball.
Mildred Gillars
Mildred Elizabeth Gillars født Sisk (født 29. november 1900 i Portland i Maine i USA; død 25. juni 1988 i Columbus i Ohio) var en amerikansk kvinne som var ansatt av det Tredje Riket i Nazi-Tyskland for å spre propaganda under andre verdenskrig. Hun ble dømt for forræderi av USA i 1949 etter at hun ble arrestert i etterkrigstidens Berlin.
Bakgrunn
Mildred Gillars var født Mildred Elizabeth Sisk i Portland i Maine, men tok tidlig navnet Mildred Gillars etter at moren hadde giftet seg igjen. Gillars studerte dramaturgi på Ohio Wesleyan University, men gav opp studiene før eksamen. Senere flyttet hun til New York City, der hun drømte om å bli skuespillerinne, men ikke hadde megen suksess.
I 1930-årene dro hun til Dresden i Tyskland for å studere musikk, og senere arbeidet hun som engelsklærer på Berlitz' språkskole i Berlin.
Arbeid for tysk radio
I 1940 aksepterte hun en stilling som oppleser og skuespillerinne på Radio Berlin, hvor hun ble inntil Nazityskland brøt sammen i 1945.
Gillars var en velkjent propagandastemme for de allierte styrker. Et foretrukket tema i hennes utsendelser var utroskap blant soldatenes hustruer og kjærester. Hun spilte amerikansk musikk og kom med antisemittisme og bitre angrep på Franklin D. Roosevelt. Gillars omtalte som regel seg selv som «Midge», men de amerikanske soldater kalte henne «Axis Sally», «the Bitch of Berlin», «Olga» og «Berlin Bessie». Det er verd å merke at Gillars ikke var den eneste oppleser som gikk under navnet «Sally». Rita Zucca, en oppleser på «Jerry's Front»-programmet fra Italia, kalte seg «Sally». Zuccas sendinger tilskrives noen ganger feilaktig Gillars.
Gillars' mest beryktede sending var den 11. mai 1944, forut for invasjonen på D-dagen i Normandie. Det var et skuespill med tittelen «Vision of Invasion», der Gillars spilte en amerikansk mor som drømte at henhes sønn hadde møtt en fryktelig død i Den engelske kanal. En oppleser: «D in D-Day stands for doom...disaster...death...defeat...Dunkerque and Dieppe».
Gillars' siste sending var den 6. mai 1945, bare to dager før den tyske kapitulasjon.
Etterkrigstiden
Etter krigen forsvant Gillars i den store mengden av flyktninger i det besatte Tyskland. Hun ble til slutt tatt til fange og senere fløyet tilbake til USA i 1948. Hun ble anklaget for ti tilfeller av forræderi, men hun ble kun tiltalt for åtte.
Anklagerne kalte Gillars' sendinger subtile forsøk på å nedbryte de amerikanske soldaters moral. De fremla beviser for at Gillars hadde underskrevet en troskapsed til Hitler. De hevdet også at hun utgav seg for å arbeide for Det internasjonale Røde Kors for å kunne oppta meldinger fra amerikanske meddelelser, som kunne brukes til propagandaformål.
Gillars' forsvarer hevdet at hennes sendinger var uttrykk for en upopulær holdning, men ikke kunne karakteriseres som forræderi. De hevdet også at hun var under innflytelse av en tidligere kjæreste, Max Otto Koischwitz, en tysk statsborger som hun hadde møtt på Hunter College i New York City.
Den sensasjonelle seks uker lange rettssaken sluttet den 8. mats 1949. Etter lange overveielser dømte juryen henne for ett tilfelle av forræderi, sendingen «Vision of Invasion».
Gillars ble dømt til mellom 10 og 30 år i fengsel. Hun fikk en langt mildere dom enn to andre amerikanere som lagde sendinger for nazistene, Robert Henry Best og Douglas Chandler. Hun fikk mulighet til å oppnå benådning i 1959, men forsøkte det først to år senere, og fikk den. Gillars bodde i et kloster (Our Lady of Bethlehem) i Columbus i Ohio og senere underviste hun i engelsk og tysk på en skole som ble drevet av en katolsk orden nær Columbus. I 1973 vendte hun tilbake til Ohio Wesleyan University for å få en eksamen.
Den best kjente utenlandske stemme for Tyskland, William Joyce eller «Lord Haw-Haw», ble hengt i Storbritannia for forræderi. Mildred Gillars døde av naturlige årsaker i en alder av 87 år.
Haaken C. Mathiesen
Haaken Christian Mathiesen (født 24. februar 1827, død 10. september 1913) var en norsk godseier og trelasthandler. Han var medeier i Tostrup & Mathiesen, og overtok fra 1892 hele firmaet, som fikk navnet Mathiesen Eidsvold Værk året etter.
Han var sønn av Mogens Larsen Mathiesen (1799–1875), som hadde etablert Tostrup & Mathiesen sammen med Christopher Tostrup  i 1842. Faren hadde vært en inaktiv partner i firmaet, som i praksis ble ledet av Tostrup. Haaken C. Mathiesen gikk derimot tidlig aktivt inn i ledelsen av firmaet og spilte en stadig viktigere rolle, særlig etter at Tostrup trakk seg mer tilbake fra den daglige ledelsen. I 1892 kunne han kjøpe ut Tostrupfamiliens andel på 50% av firmaet, muligens i tråd med en eldre avtale.
Han eide Linderud gård fra 1875 til 1891, da den yngste sønnen Christian Pierre Mathiesen overtok gården. Sønnen Haaken L. Mathiesen overtok Mathiesen Eidsvold Værk i 1895.
Zharnel Hughes
Zharnel Hughes (født 13. juli 1995 i Sandy Ground, Anguilla) er en britisk friidrettsutøver som konkurrerer i sprintløp. Hughes vokste opp på det britiske oversjøiske territoriet Anguilla i Karibia. Siden Anguilla ikke kan stille uavhengig lag i OL eller VM, og anguillanske beboere har rett til britisk statsborgerskap, representerer Hughes Storbritannia i internasjonale konkurranser. Han representerte landet sitt for første gang på 200 meter under VM i friidrett 2015 i Beijing og kom på 5.-plass med ny personlig bestetid på 20.02 sekunder. De neste to sesongene brakte mindre framgang; han ble slått ut i forsøket på 200 meter under EM i friidrett 2016, og i semifinalen på samme avstand under VM i friidrett 2017.
I 2018 var Hughes først over streken i finalen på 200 meter under Samveldelekene, men ble diskvalifisert for å ha berørt motstanderen Jereem Richards i innspurten. Hughes vant imidlertid gull på 4 × 100 meter stafett for England to dager senere, sammen med Reuben Arthur, Richard Kilty og Harry Aikines-Aryeetey. Under EM 2018 deltok Hughes på den korte sprintdistansen 100 meter, og vant gull på ny mesterskapsrekord 9,95, hundredelet foran lagkamerat Reece Prescod. Han vant også gull på 100-meter-stafetten sammen med Chijindu Ujah, Adam Gemili, Aikines-Aryeetey og Nathaneel Mitchell-Blake.
Markel Alberdi
Markel Alberdi (født 22. oktober 1991 ) er en spansk svømmer som spesialiserer seg i frisvømming. Han deltok under øvelsen 100 meter fri under EM i langbanesvømming 2016 og kom på 20.-plass i forsøksheatene, men tok seg ikke videre til semifinalene.
Zharnel Hughes
I 2019 deltok han på 100 meter under VM i friidrett 2019 der kom på 6. plass i finalen.
I 2021 representerte han Storbritannia under Sommer-OL 2020 i Tokyo på 100 meter der han ble diskvalifisert i finalen.
Bengt Petter Hanssen
Bengt Petter Hanssen (født 25. juni 1953 i Grimstad) er en norsk billedkunstner, bosatt i Grimstad. Han arbeider i hovedsak med maleri.
Hanssen er medlem av Norske billedkunstnere Agder (NBK) og er selvlært som maler. Han har en rekke separat og gruppe-/kollektivutstillinger bak seg. Han har deltatt på Sørlandsutstillingen seks ganger (1991, 1992, 1993, 1999, 2006 og 2009). Fire ganger har Hanssen deltatt på Telemarksutstillingen (1988, 1989, 1990 og 1991). Separatutstillinger har han blant annet hatt på Tyholmen galleri i Arendal (1995), Reimanngården i Grimstad tre ganger (siste gang i 2010) og i Grimstad kirke (1994). Han har deltatt på gruppe/kollektivutstillinger i Grimstad kunstforening 12 ganger (første gang i 1989, siste gang sommeren 2014), Molde kunstforening (2001) og under Hamsun-dagene på Hamarøy (2002). Tre ganger har han stilt ut ved Galleri Bi-Z i Kristiansand (1992, 1999 og 2002) og han har deltatt på Sørlandets Kunstnersenter, Galleri 9 i Kristiansand (1997 og 1999). Hanssen har også deltatt på Agder Biennalen i henholdsvis Kristiansand og Risør (2002 og 2007).
I forbindelse med separatustillingen «Landskap bortenfor» i Reimanngården i 2010, uttalte Hanssen at han lar seg inspirere av litteratur i sin kunst. I denne utstillingen var poetiske inntrykk fra Knut Hamsun, Stein Mehren og Peter R. Holm omskapt til stemningsfulle, ladete landskaper.
Bengt Petter Hanssen er blant annet innkjøpt av Aust-Agder fylkeskommune, Aust-Agder næringsselskap og Grimstad kommunes kunstsamling. I 2002 mottok han Aust-Agder fylkeskommunes kulturstipend og i 2004 mottok han Norsk kulturråds utstillingsstipend.
Fekting under Sommer-OL 2020 – Sabel lag menn
Fekting under Sommer-OL 2020 – Sabel lag menn ble arrangert i Makuhari Messe den 28. juli 2021.
Resultater
5.-8.-plass
Samantha
Samantha er et engelsk kvinnenavn. Navnet er vanlig i mange engelsktalende land.
Etymologi
Samantha kan være:
Samanta er også en italiensk og spansk form av Samantha.
Utbredelse
Samantha er kjent brukt i England i 1633. Samantha ble tatt i bruk i USA på 1800-tallet, men var svært uvanlig fram til tiden etter 1873, da en serie bøker av Marietta Holley ble publisert, med en hovedperson kalt Samantha. Navnet forble allikevel nokså sjeldent fram til 1964, da det ble allment kjent gjennom hovedpersonen i TV-serien Bewitched.
I USA var navnet svært populært på 1990-tallet, men har siden hatt noe fallende popularitet. Den samme trenden sees også i de fleste andre land hvor navnet er i bruk.
Samantha er fortsatt er vanlig navn i mange engelsktalende land.
Kjente personer med navnet
Personene i listen er ordnet kronologisk etter fødselsår.
Skiskyting under Vinter-OL 1994 – Normaldistanse kvinner
Normaldistanse for kvinner i skiskyting under Vinter-OL 1994 fant sted 18. februar på Birkebeineren skistadion ved Lillehammer, Norge. Hvert bomskudd medførte ett minutt tillegg i totaltiden.
Operasjon Martin
Operasjon Martin (Red) var en operasjon under andre verdenskrig som tok sikte på å organisere hemmelige militære motstandsgrupper i Troms. Operasjonene ble mislykket da gruppens fartøy MK «Bratholm I» ble oppdaget av den tyske Räumboot R56. MK «Bratholm I» ble senket av sine egne. En soldat fra kompani Linge falt i strid. Resten av styrken ble tatt til fange og henrettet i Tromsø. De lokale kontaktmennene ble deretter arrestert av mannskaper fra Sipo og Abwehr, og sendt til fangeleir i Tyskland hvor de omkom. Jan Baalsrud greide å flykte over til Sverige.
Etterspill
Henrettelsene av fangene i Tromsø ble etterforsket etter krigen under navnet Toftefjordsaken.
Gestapistene som torturerte og henrettet åtte av MK «Bratholm 1»-mannskapet, ble på sensommeren i 1945 beordret å grave opp igjen likene fra massegraven ved Grønnåsen Skytebane. Først med spader, så for hånd, for ikke å skade kroppene. De måtte også vaske likene før de ble lagt i kister.
Rettsforfølgelsen etter krigen ble problematisk ettersom den hovedsiktede, Kurt Stage, ikke befant seg i norsk varetekt. Stage blei 1947 henrettet i Jugoslavia for krigsforbrytelser der, mens det ikke ble reist straffesak mot de fire andre som var siktet i saken.
Stakkars Rødtopp
Stakkars Rødtopp (originaltittel: Poil de carotte) er et fransk drama fra 1932 regissert av Julien Duvivier. Filmen har «Poil de carotte» av Jules Renard som litterært forelegg. Dette er Duviviers andre filmatisering av romanen, han regisserte også en stumfilmversjon i 1926.
Mosambiks provinser
Mosambik er delt inn i ti provinser (províncias). I tillegg kommer hovedstadsområdet (cidade) som har status som provins. Totalt 11 administrative enheter.
Cyclommatus suzumurai
Cyclommatus suzumurai er en bille som hører til familien hjortebiller (Lucanidae) i gruppen skarabider (Scarabaeoidea).
Levevis
Larvene utvikler seg i råtne trestammer.
Utbredelse
Arten er utbredt på Filippinene (Palawan).
Australian Open 2018
Australian Open 2018 var en tennisturnering som ble spilt utendørs på hardcourt. Den var den 106. utgaven av Australian Open og var den første Grand Slam-turneringen i 2018. Den ble spilt i Melbourne Park i Melbourne i Victoria i Australia i perioden 15. til 28. januar 2018.
For første gang siden 2001 i Grand Slam-sammenheng var en nordmann kvalifisert til hovedturneringen, etter at Casper Ruud vant sin kvalifisering. Han ble slått ut i andre runde.
Roger Federer vant herrenes singel, mens danske Caroline Wozniacki vant kvinnenes singelturnering.
Bruno Ortiz-Cañavate
Bruno Ortiz-Cañavate (født 1. januar 1993 ) er en spansk svømmer som spesialiserer seg i frisvømming. Han deltok under øvelsen 100 meter fri under EM i langbanesvømming 2016 og kom på 47.-plass i forsøksheatene, men tok seg ikke videre til semifinalene.
Miguel Ortiz-Cañavate
Miguel Ortiz-Cañavate (født 19. februar 1991 ) er en spansk svømmer som spesialiserer seg i frisvømming. Han deltok under øvelsen 100 meter fri under EM i langbanesvømming 2016 og kom på 31.-plass i forsøksheatene, men tok seg ikke videre til semifinalene.
VM i friidrett 2015 – Høydehopp kvinner
Øvelsen høydehopp damer ved VM i friidrett 2015 ble avholdt på Beijing Nasjonalstadion den 27. (kvalifisering) og 29. august (finale) med til sammen 30 utøvere fra 22 nasjoner.
Norge var ikke representert i øvelsen.
Rekorder
Før konkurransen var rekorder og bestenotering som følger:
Kvalifisering
Kvalifisering: Direktekvalifiseringskravet var 1,94 m (Q) eller å være blant de tolv beste utøverne (q).
Finale
Finalen startet kl. 18.30
Collegium Canisianum
Historie
Canisianum er oppkalt etter den hellige Petrus Canisius og ble bygd i 1910/11. Det avløste teologkonviktet Nicolaihaus.
Under første verdenskrig bodde fra 1915 til 1919 også studentene fra Germanicum i Roma. Den 21. november 1938 ble det stengt av nasjonalsosialistene og kunne først gjenåpne i oktober 1945.
Renault Zoe
Renault Zoe (2013–) er en liten fem-dørs elbil fra franske Renault, bare litt større enn Renault Clio. Den var på tross av svakt salg i Norge, i 2015 den mest-selgende elbil i Europa og i April 2016 passerte de 50 000 eksemplarer, bygget i Flins-sur-Seine i Yvelines. Motoren er på litt under 90 hk og rekkevidden er omkring 200 km.
Ingen Zoe vil lade direkte fra et IT-nett på grunn av ladesystemets konstruksjon. Dette var en stor hemsko for Renault i Norge hvor ca 75% av alle husstander er tilkoblet 230V IT. Zoe ble derfor levert med en egen transformator og Type 2 ladeuttak. Transformatoren var tung og uhåndterlig med fasong omtrent som en vaskebøtte. På folkemunne omtalt som «bøtta». Senere ble det i samarbeid med norske Zaptec utviklet en mer kompakt transformatorløsning innebygget i ladekabelen.
Nye Zoe (2019-2024)
Denne har større batteri på 52 kW, endret utseende, motor på enten 108 eller 135 hestekrefter. Med bilen leveres en spesiell ladekabel med transformator slik at nye ZOE kan lades med 2,2 kW fra vanlig schuko-kontakt og maks 3,6 kW fra en veggboks på IT og TN-nett. Bilen kan lades med AC trefase opp til 22 kW, men kun fra TN-nett. Den nye ladekabelen kan også benyttes på eldre ZOE jfr Renault Norge: Om lading av ZOE Informasjonen fra Tek.no er uklar mhp lading på IT-nett.
Lene Tranberg
Lene Tranberg (født 29. november 1956 i København) er en dansk arkitekt.
Tranberg utdannet seg på Kunstakademiets Arkitektskole, hvor hun studerte for professor Erik Christian Sørensen. I 1983 grunnla hun sammen med Boje Lundgaard, arkitektkontoret Lundgaard & Tranberg. Hun har også undervist på Kunstakademiets Arkitektskole i årene 1986–98.
Lene Tranberg mottok Eckersbergmedaljen i 1994 og Prins Eugen-medaljen i 2014.
Veggfjellet
Veggfjellet har flere betydninger:
Oskitz Aguilar
Oskitz Aguilar (født 1995 ) er en spansk svømmer som spesialiserer seg i frisvømming. Han deltok under øvelsen 100 meter fri under EM i langbanesvømming 2016 og kom på 53.-plass i forsøksheatene, men tok seg ikke videre til semifinalene.
NM i friidrett innendørs 2018
Mesterskapet var for menn og kvinner, og inkluderer lengde og høyde uten tilløp for junior.
Etter mesterskapet ble følgende bestemannspremier utdelt:
60 meter
Finaleresultater: Quarcoo forsvarte gullet sitt fra NM inne 2017. Tre utenlandske utøvere deltok også i finalen; Tom Kling Baptiste fra Sverige kom på andreplass, Jorge Caracassis fra Argentina på fjerdeplass og Marvin Popoola fra England på sjuendeplass. Disse deltok ikke i NM.
200 meter
Finale:
400 meter
Finale: Warholm satte ny norsk innendørsrekord på 45,59. Tiden var også årsbeste i Europa.
800 meter
Fire heat ble avholdt, med til sammen 25 utøvere. Sammenlagtresultater: Dette var Thomas Roths tredje NM-gull på 800 meter innendørs.
1500 meter
Tre heat ble arrangert, med til sammen 27 utøvere. Jakob Ingebrigtsens tid var ny mestersksapsrekord. Henrik Ingebrigtsen hadde den gamle rekorden.
3000 meter
To heat ble avholdt, med til sammen 31 utøvere. Jakobsen satte ny europeisk juniorrekord, og dette var første gang en europeisk juniorutøver løp under 8 minutter.
60 meter hekk
Kun finale ble avholdt: Dette var Vukicevic' tredje NM-gull på denne distansen.
Høydehopp
Holmberg tangerte sin personlige rekord innendørs, Jahr satte personlig rekord innendørs og Bolstad Raa satte personlig rekord uansett arena (inne/ute).
Stavsprang
Seierspallen var med dette lik som i 2017. Dolve vant sitt fjerde NM-gull innendørs, og satte ny mesterskapsrekord.
Lengde uten tilløp
Wiborg vant sin sjette NM-tittel i denne øvelsen.
Tresteg
Erik Lund forsvarte gullet sitt fra 2017, og tangerte sin personlige rekord. Både Erlend Bolstad Raa og Henrik Flåtnes satte personlige rekorder innendørs.
VM i BMX-sykling 2001
VM i BMX-sykling 2001 (verdensmesterskapet i BMX-sykling) ble arrangert i Louisville i USA i 2001.
NM i friidrett innendørs 2018
Kulestøt
Marcus Thomsen vant med ny personlig rekord og mesterskapsrekord.
Broadway (teaterdistrikt)
Broadway er et av verdens største teaterdistrikt som ligger rundt og er oppkalt etter gaten Broadway på Manhattan i New York, USA. Den har siden 1850 vært hovedplassen for mesteparten av byens scener og teatergrupper. Som et resultat av dette har gatenavnet gitt tittelen til New Yorks revy- og teaterliv generelt; det snakkes om Broadway-skuespill og Broadway-produksjon, eller på engelsk «Broadway Theatre». De fleste teaterbygninger ligger ikke fysisk på Broadway, men på de kryssende sidegatene.
NM i friidrett innendørs 2018
60 meter
Seierspallen ble med dette lik seierspallen i 2017. Helene Rønningen satte personlig rekord.
Broadway (teaterdistrikt)
Teaterlokalene leies ut til frittstående produksjonsselskap. De er avhengig av full suksess for å kunne spille mer enn en uke. Store beløp er involvert; noe som også reflekteres i billettprisene. Ved *Time Square selges billetter til aftenens forestillinger til halv pris
Broadway har en svært fremtredende posisjon i profesjonell amerikansk teater og er hjemmet til de fleste av landets mest prestisjetunge skuespill. Den var sentral i utviklingen av den amerikanske musikalformen, og er fortsatt stedet hvor de fleste musikaler blir skrevet og først fremført.
NM i friidrett innendørs 2018
200 meter
Helene Rønningen forsvarte gullet sitt fra 2016 og 2017, og satte norsk rekord på distansen. Tiden var også den nest beste i Europa hittil i året. Henriette Jæger fikk bronse, kun 14 år gammel.
Broadway (teaterdistrikt)
Sammen med West End i London, regnes Broadway-teateret som det beste engelskspråklige teaterområdet i verden.
I løpet av 1900-tallet ble begrepet Broadway begrenset til store arenaer med en kapasitet på cirka 500 til 2000 mennesker. Mindre scener har fått tilnavnet off-Broadway og ekstra små scener (under 200 plasser) off-off-Broadway. Sistnevnte blir ofte forbundet med eksperimentelle teaterstykker.
NM i friidrett innendørs 2018
800 meter
Ziesler tok her sitt andre gull denne dagen, etter at hun også vant 3000 meter tidligere på dagen.
1500 meter
Zieslers tid var under kravet til U20-VM i friidrett 2018.
60 meter hekk
Martine Hjørnevik løp sitt første løp med seniorhekker, og tiden hennes var årsbeste i verden i U18-klassen og kun to hundredeler bak den norske juniorrekorden på denne øvelsen. Også Agathe Wathne og Marie Skjæggestad satte personlige rekorder på denne øvelsen.
Stavsprang
Lene Retzius vant sitt tredje NM-gull innendørs.
Lengde uten tilløp
Onstad vant sitt niende NM-gull i denne øvelsen, og lengden var norsk bestenotering. Annelin Mannes hadde den gamle bestenoteringen, satt i 1981. Kristine Moberg fikk her sin første NM-medalje.
Aslaug Odnes
Aslaug Odnes (født 13. januar 1922 i Drangedal i Telemark, død 9. august 2003 i Arendal) var en norsk tekstilkunstner, bosatt i Risør. Hun arbeidet i hovedsak med tekstil/vev og akvarell. Hun er mor til tekstilkunstner Tove Odnes Jensen, også bosatt i Risør.
Odnes var utdannet ved Statens lærerhøgskole i forming (1945-48) og Else Kjeldahl vevskole i Lunde 1949. Hun har også vært rektor ved Risør husflidskole i perioden 1949-1989 og lærer ved Voss husflidskule. Hun har hatt en rekke separatutstillinger lokalt, og deltatt på mange gruppe-/kollektivutstillinger. Odnes har blant annet deltatt fire ganger på Sørlandsutstillingen (siste gang i 1977), fem ganger på Telemarksutstillingen, (siste gang i 1975), Nordenfjeldske Kunstindustrimuseum i Trondheim (1978) og på utstillingen «Med pomp og prakt» i Kristiansand (1988). I 1974 mottok Odfjell Aust-Agder fylkeskulturpris. Hun er tre ganger innkjøpt av Norsk kulturråd (1984, 1986 og 1991) og er også innkjøpt av flere kommuner på Sørlandet. I 1993 mottok hun Bypleieprisen i Risør.
Aslaug Odnes var medlem av Norske billedkunstnere Agder (NBK-Agder) og Norske kunsthåndverkere (NK).
Diister
Diister er en gruppe (slekt) av stumpbiller.
Utseende
Middelsstore, avlange og nokså flate, oftest blankt svarte stumpbiller. Kroppen er nokså jevnbred og temmelig flat. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner. Pronotum har gjerne skarpe lengdefurer på sidene. Dekkvingene er vanligvis noe forkortede (dekker ikke hele bakkroppen), med få men skarpe punktstriper. Beina er korte og kraftige.
Utbredelse
Slekten er utbredt i Australia.
Liste over ordførere i Sveio
Liste over ordførere i Sveio. Sveio ble utskilt fra Finnås som egen kommune i 1865, og fikk lagt til Vikebygd sogn fra Fjelberg. I 1902 ble Vikebygd utskilt fra Sveio som egen kommune. I 1964 ble Valestrand og de vestre delene av Vikebygd lagt til Sveio, og en mindre grensejustering ble foretatt mot Vindafjord.
Noter
<references group="lower-alpha" />
William Kenyon-Slaney
William Slaney Kenyon-Slaney (født 24. august 1847, død 24. april 1908) var en idrettsmann, soldat og politiker. Han scoret også det første målet i en offisiell internasjonal fotballkamp.
Multippel buffering
Innenfor informatikk er multippel buffering bruken av mer enn ett buffer til å holde en blokk med data, slik at en leser av innholdet ser hele versjonen av data, og ikke bare en oppdatert versjon av data som skapes av en skriver. Det blir også brukt for å unngå behovet for å bruke dual-ported RAM, når lesere og skrivere benytter forskjellig utstyr.
William Kenyon-Slaney
Kenyon-Slaney ble født Rajkot i Gujarat i India. Han var sønn av kaptein William Kenyon ved 2nd Bombay cavalry og Frances Catherine Slaney, datter av Robert A. Slaney fra Shropshire. Da Robert Slaney døde i 1862, flyttet Kenyon-familien til Slaneygodset i Shropshire, og utvidet etternavnet til Kenyon-Slaney.
Multippel buffering
Multippel buffering er mye brukt innenfor datagrafikk. I Linux og i varianter av Berkeley Software Distribution (BSD) blir dette kalt «bounce buffering».
VM i BMX-sykling 2000
VM i BMX-sykling 2000 (verdensmesterskapet i BMX-sykling) ble arrangert i Córdoba i Argentina i 2000.
William Kenyon-Slaney
Kenyon-Slaney ble utdannet ved Eton og i en kort periode ved Christ Church, Oxford. I november 1867 forlot han Oxford og kom inn i 3rd battalion of the Grenadier Guards. Hans militære karriere inkluderte slaget ved at-Tal al-Kabīr, der han ble dekorert for sin innsats. I 1887 ble han forfremmet til oberst, og han pensjonerte seg fra hæren i 1892, 45 år gammel. I 1887 giftet han seg med Lady Mabel Selina Bridgeman, og de fikk to barn, Sybil Agnes Kenyon-Slaney (1888) og Robert Orlando Rodolph Kenyon-Slaney (1892).
Idrett
Kenyon-Slaney hadde gjort seg bemerket som en idrettsutøver. Han var aktiv cricketspiller for Marylebone Cricket Club. Han var også en aktiv fotballspiller, og spilte for Wanderers. Kenyon-Slaney scoret det første målet i den andre landskampen noensinne (den første endte uavgjort) da han allerede i det andre minutt etter innkast for mot. Han scoret også senere i kampen, og ble dermed også den første som scoret to mål i en internasjonal kamp.
Norsk Oljevernforening For Operatørselskap
Norsk Oljevernforening For Operatørselskap (NOFO) en medlemsorganisasjon for oljeselskaper på norsk sokkel. Organisasjonen har som formål å administrere og vedlikeholde oljevernberedskapen for operatørselskapene, som inkluderer personell, utstyr og fartøy. NOFO er den private oljeberedskapen som eies av alle oljeselskaper med letevirksomhet.
NOFO disponerer omfattende oljevernressurser for å redusere miljøskader ved eventuelle oljeutslipp fra petroleumsvirksomheten.
NOFO har en rekke oljevernfartøy i stående beredskap, samt en rekke mobiliserbare fartøy. Disse fartøyene er i hovedsak beredskaps- og forsyningsskip for plattformer på norsk sokkel. I tillegg til oljevernfartøyene er mange fiskefartøy samt ni redningsskøyter tilknyttet NOFO som slepefartøy.
Den kystnære beredskapen består av 67 mindre fiskefartøy.
Totalt har NOFO fem baser og to depoter langs Norgeskysten. Alle basene er utstyrt med oljevernsutstyr til samling og opptak av alle typer olje som finnes på sokkelen. Basene er i tillegg utstyrt for å kunne å drive tyngre reparasjon og vedlikehold av alt NOFO-utstyr. Basene er bemannet med vaktlag 24 timer i døgnet.
24/7/365 er det vaktgående personell fra NOFO. Det er seks vaktlag som overvåker offshorevirksomheten.
Styreleder i NOFO er Hanne Ådland fra Vår Energi. Organisasjonen har 43 ansatte.
Munkholmen (Nøtterøy)
Munkholmen er en odde i Munkerekka vest på Nøtterøy i Færder kommune i Vestfold. Den er et friområde med blant annet en badeplass, en fotballbane og en lekeplass.
St. Nikolausbreen
St. Nikolausbreen er en 1,5 km lang og inntil 1 km bred, totalt 1 km² stor isbre helt sør på Spitsbergen, Svalbard, i fjellområdet i sørlige Sørkapp Land. Den er en liten, hengende sidebre i St. Nikolausfjellet, som renner bratt nedover til Sørkappfonna. Den er blant de allern sørligste på Spitsbergen, og er en innlandsbre uten noen utløper til havog uten morene.
Regnet fra nord og med klokken har den berøring med de større breene Belopolskijbreen i nordvest, Sørkappfonna i nordøst, og Mathiasbreen i sørøst.
Breen har sitt navn etter St. Nikolaus, skytshelgen for sjøfarende.
Asbjørn Fevolden
Asbjørn Fevolden (født 1. april 1921 på Fevolden i Sør-Fron, død 8. april 2013 samme sted) var ordfører i Sør-Fron 1962-1963, senere varaordfører, kommunekasserer og gårdsbruker. Han var æresmedlem av Fron historielag og far til departementsråd Trond Fevolden.
Chojniki
Chojniki (belarusisk: Хойнікі, Khojniki) er en by i Homjel voblasts i sørøstlige Belarus.
Korkein oikeus
Korkein oikeus er Finlands alminnelige høyesterett, og dømmer i siste instans ved siden av den høyeste forvaltningsdomstolen, Korkein hallinto-oikeus.
Det skal være minst 15 dommere i Korkein oikeus, utnevnt av republikkens president. En av dommerne skal være domstolens leder og har tittelen president.
Korkein oikeus ble opprettet i 1918, etter at Finland ble selvstendig, med Sveriges høyesterett som forbilde. Den første presidenten var August Nybergh, som satt fra 1918 til 1920. I perioden da Finland var en del av Russland (1809–1917) ble rollen som høyesterett utøvet av justisdepartementet i Det keiserlige senatet for Finland.
Gipøås
Gipøås er en ås på Nøtterøy i Færder kommune. Den befinner seg like sørøst for åsen som kalles Gipø og nordvest for Bjønnes. Vest for åsen ligger Semsjordene. Gipøås sitt høyeste punkt er på 32 meter over havet.
Chojniki
Chojniki nevnes først i skrifter i 1504 som en bosetning av Storhertugdømmet Litauen. Bosetningen ble annektert til Det russiske rike etter Polens andre deling i 1793. Fra 1927 var den del av Belarusiske SSR. Fra 25. august 1941 til 23. november 1943 var det under tysk okkupasjon. Chojniki og omgivelser ble rammet av kjernekraftulykken i Tsjernobyl den 26. april 1986. .
Den evangelisk-lutherske kirke i Jordan og Det hellige land
Den evangelisk-lutherske kirke i Jordan og Det hellige land (ELKJHL) er et luthersk kirkesamfunn i Israel, Jordan og Palestina. Fra 1959 til 2005 var dens navn Den evangelisk-lutherske kirke i Jordan (ELCJ).
Historie
Protestantiske kristne hadde ikke noen rettslig beskyttelse i Det osmanske rike, til forskjell fra katolikker og gresk-ortodokse, som var beskyttet av traktater. I 1840 sendte den preussiske konge, Fredrik Vilhelm IV, sin diplomat Christian von Bunsen fot å presentere et forslag for dronning Victoria i London ohg å opprette et felles protestantisk bispedømme under både Preussens og Storbritannias beskyttelse.
Man kom til enighet om å opprettet et felles bispedømme med den anglikanske Church of England og Den evangeliske kirke i Preussen, bestående av lutherske, kalvinistiske og unerte protestantiske menigheter. Bispedømmet het Anglican-German Bishopric in Jerusalem og dette ble tilrettelagt ved Bishops in Foreign Countries Act 1841. Den første biskopen var en konvertitt fra jødedommen, Michael Solomon Alexander, som ankom i 1842.
I 1851 grunnla lutherske Theodor Fliedner og Kaiserswerther Diakonissen jenteinternatet Talitha Kumi i Jerusalem. I 1860 opprettet sønnen av en württembergsk pietist,læreren og misjonæren Johann Ludwig Schneller, det syriske barnehjem for kristne gutter fra Libanon som var blitt foreldreløse etter en massaker av kristne. Disse misjonsinnretninger ble støttet av Jerusalemsverein.
Et provisorisk kapell for de preussiske protestanter ble opprettet i 1871 på land skjenket av Sultan Abdülaziz i Muristan nabolaget i Jerusalem. Grunnet politiske og teologiske forskjeller ble det felles bispeeembede til slutt avviklet i 1886 og den evangeliske misjon fortsatte uavhengig av anglikanerne. Lutheranene fokuserte primært på diakonia (sosialarbeide) og utdannelse, mens anglikanerne fokuserte på evangelisering.
I 1898 ble den da ferdigstilte Frelserkirken offisiert av keiser Wilhelm II, og ble hovedkvarteret for den evangeliske misjon.
Kirken var fram til 1947 en del av Evangelische Kirche in Deutschland. Den ble offisielt konstituert den 17. mai 1959 ved den jordanske kong Hussein Is formelle anerkjennelse. Den ble i 1974 medlem i Det lutherske verdensforbund.
Kirken omfatter de seks menighetene Jerusalem, Betlehem, Beit Sahour, Ramallah, Beit Jala og Amman.
ELCJHLs lutheranere er del av den lille minoritet av kristne i Det hellige land. I denne kristne minoriteten er lutheranerne i sin tur en liten minoritet; ELCJHL teller 2.500 medlemmer. I Betlehem, Beit Sahour i Ramallah har kirken skoler med i alt 1.300 elever. For skolen Talitha Kumi ved Beit Jala (900 elever) deler ELCJHL det pedagogiske ansvaret med Berliner Missionswerk. Kvinner kan ordineres i ELCJHL. Biskopene ordineres med historisk apostolisk suksesjon.
Log-Structured File System
Log-Structured File System (LFS) er et filsystem og en implementasjon av et loggstrukturert filsystem, som ble foreslått i 1988 av John Ousterhout for det distribuerte operativsystemet Sprite. I 1992 ble det implementert av Ousterhout og Mendel Rosenblum for Berkeley Software Distribution (BSD). Det ble fjernet fra FreeBSD og OpenBSD. Implementasjonen i NetBSD var non-funksjonell inntil arbeidet som ledet opp til versjon 4.0, igjen gjorde det til et levedyktig filsystem.
Hemisaprinus
Hemisaprinus er en gruppe av (slekt) av biller som tilhører familien stumpbiller (Histeridae).
Utseende
Små til middelsstore (gjerne 3-4 millimeter), bredt ovale, rødbrune til svarte stumpbiller. Oversiden kan være matt eller ganske blank, hårløs eller fint hårkledt.
Levevis
Artene lever i ørkenområder. De kan ofte finnes i nærheten til gangene til jordekorn og andre gnagere.
Utbredelse
Slekten er utbredt i det sørvestlige USA (Colorado, New Mexico, California).
Haraldsplass Serio Ung
Dagens avdelinger i Bergensområdet ligger i Arna bydel, på Askøy og i Bjørnafjorden kommune. I Agder er det avdelinger i Kristiansand, Mandal og Valle. Administrasjonen er lokalisert på Haraldsplass i Bergen, hvor også Familie- og oppfølgingsavdeling er plassert.
Haraldsplass Serio Ung er en ideell organisasjon og eies av Haraldsplass Diakonale Stiftelse, som blant annet også eier virksomheter innenfor områdene sykehus, psykiatri, høyskole og sykehjem. Haraldsplass Diakonale sykehus er den største virksomheten. Haraldsplass Serio Ung har avtaler om å levere ulike tjenester innen barnevern til stat og kommuner.
Blant tjenestetilbudet er institusjonsplasser, avlastning, botrening, ettervern og oppfølging i hjemmet. Målgruppen er barn og unge i alderen 13–18 (22) år som trenger bistand fra det offentlige enten for å få endret omsorgssituasjon og/eller å få behandling for atferdsproblemer. Haraldsplass Serio Ung har ca 130 ansatte som ivaretar oppgavene, hvor en overvekt av de ansatte har faglig bakgrunn som barnevernpedagoger, sosionomer og vernepleiere.
Historikk
Barnevernsenteret startet opp som Garnestangen Ungdomshjem i 1987.
Man (Unix)
Kommandoen, på engelsk man page (forkortelse for manual page eller manualside), er en kommando som vanligvis er funnet i Unix og i Unix-liknende operativsystemer. Emnene som dekkes innbefatter dataprogrammer (deriblant systemkall og kall til biblioteker), formelle standarder og konvensjoner, samt abstrakte konsepter. En bruker kan få frem en manualside ved å skrive Unix-kommandoen.
Kommandoen  benytter vanligvis et terminal pager-program, slik som   og   for å få frem manualsiden.
Oxytorinae
Oxytorinae er en gruppe som hører til i den store familien darwinvepser blant parasittvepsene i ordenen vepser.
Utseende
Middelsstore (6-7 millimeter) darwinvepser.
Levevis
De er parasitoider.